Nr. L 168/42 De Europæiske Fællesskabers Tidende 15. 6. 82 KOMMISSIONENS BESLUTNING af 19. maj 1982 om fastslåelse af, at indførsel af apparatet »Thermo Electron — Thermal Energy Analyzer, model 502« kan ske med fritagelse for told efter den fælles toldtarif (82/383/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt materiale (1), ændret ved forordning (EØF) nr. 1027/79 3, under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 (?), særlig artikel 7, og ud fra følgende betragtninger : Forbundsrepublikken Tysklands regering har i skri- velse af 30. oktober 1981 anmodet Kommissionen om at indlede den i artikel 7 i forordning (EØF) nr. 2784/79 fastsatte procedure for at afgøre, om apparatet »Thermo Electron — Thermal Energy Analyzer, model 502«, bestilt den 14. september 1979 og bestemt til brug ved måling og bestemmelse af nitrosaminer ved undersøgelse af kød- og mælkeprodukter i forbindelse med kræftforskning, skal anses som et videnskabeligt apparat, samt i bekræftende fald, om der for tiden i Fællesskabet fremstilles apparater af tilsvarende viden- skabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 19. april 1982 for at undersøge sagen ; det fremgår af denne undersøgelse, af det drejer sig om et analyseapparat ; selv om dette apparat i dag ikke længere anses for at være et videnskabeligt apparat, måtte det på bestil- lingstidspunktet anses for at være et videnskabeligt apparat på grund af dets objektive tekniske kendetegn samt det formål, hvortil det skulle anvendes ; dengang blev apparater af denne art øvrigt anvendt til videnska- belige formål ; ifølge oplysninger fra medlemsstaterne fremstilles der ikke i Fællesskabet apparater af tilsvarende videnska- belig værdi og med samme anvendelsesformål som nævnte apparat ; det er derfor berettiget at fritage appa- ratet for told — VEDTAGET FØLGENDE BESLUTNING : Artikel 1 Indførsel af apparatet »Thermo Electron — Thermal Energy Analyzer, model 502«, der er omhandlet i Forbundsrepublikken Tysklands, anmodning af 30. oktober 1981 kan ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 19. maj 1982. På Kommissionens vegne Karl-Heinz NARJES Medlem af Kommissionen () EFT nr. L 184 af 15. 7. 1975, s. 1. () EFT nr. L 134 af 31. 5. 1979, s. 1. P) EFT nr. L 318 af 13. 12. 1979, s. 32.